CELEX: 62011CA0279
Language: el
Date: 2012-12-19 00:00:00
Title: Υπόθεση C-279/11: Απόφαση του Δικαστηρίου (τέταρτο τμήμα) της 19ης Δεκεμβρίου 2012 — Ευρωπαϊκή Επιτροπή κατά Ιρλανδίας (Παράβαση κράτους μέλους — Οδηγία 85/337/ΕΟΚ — Εκτίμηση των επιπτώσεων ορισμένων σχεδίων δημοσίων κα ιδιωτικών έργων στο περιβάλλον — Εσφαλμένη μεταφορά στο εσωτερικό δίκαιο — Παράρτημα II — Σημείο 1, στοιχεία α' έως γ' — Απόφαση του Δικαστηρίου — Διαπίστωση παραβάσεως κράτους μέλους — Άρθρο 260 ΣΛΕΕ — Χρηματικές κυρώσεις — Κατ’ αποκοπήν ποσό — Ικανότητα του κράτους μέλους προς καταβολή του ποσού — Οικονομική κρίση — Εκτίμηση βάσει σημερινών οικονομικών δεδομένων)

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/5
            
         Απόφαση του Δικαστηρίου (τέταρτο τμήμα) της 19ης Δεκεμβρίου 2012 — Ευρωπαϊκή Επιτροπή κατά Ιρλανδίας
   (Υπόθεση C-279/11) (1)
   
   (Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων ορισμένων σχεδίων δημοσίων κα ιδιωτικών έργων στο περιβάλλον - Εσφαλμένη μεταφορά στο εσωτερικό δίκαιο - Παράρτημα II - Σημείο 1, στοιχεία α' έως γ' - Απόφαση του Δικαστηρίου - Διαπίστωση παραβάσεως κράτους μέλους - Άρθρο 260 ΣΛΕΕ - Χρηματικές κυρώσεις - Κατ’ αποκοπήν ποσό - Ικανότητα του κράτους μέλους προς καταβολή του ποσού - Οικονομική κρίση - Εκτίμηση βάσει σημερινών οικονομικών δεδομένων)
   2013/C 46/08
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Oliver και K. Mifsud-Bonnici)
   
      Καθής: Ιρλανδία (εκπρόσωποι: E. Creedon και D. O’Hagen, επικουρούμενοι από τους E. Regan, SC, και C. Toland, BL)
   
      Αντικείμενο
   
   Παράβαση κράτους μέλους — Μη εκτέλεση της αποφάσεως του Δικαστηρίου της 20ής Νοεμβρίου 2008, C-66/06, Επιτροπή κατά Ιρλανδίας, σχετικά με παράβαση των άρθρων 2, παράγραφος 1, και 4, παράγραφοι 2 έως 4, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων κα ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε από την οδηγία 97/11/ΕΚ της 3ης Μαρτίου 1997 (ΕΕ L 73, σ. 5) — Αίτημα επιβολής χρηματικής ποινής και κατ’ αποκοπήν ποσού
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιρλανδία, μη λαμβάνοντας τα αναγκαία μέτρα προκειμένου να συμμορφωθεί προς την απόφαση της 20ής Νοεμβρίου 2008, 67-66/06, Επιτροπή κατά Ιρλανδίας, παρέβη τις υποχρεώσεις που υπέχει από το άρθρο 260 ΣΛΕΕ.
            
         
               2)
            
            
               Καταδικάζει την Ιρλανδία να καταβάλει στην Ευρωπαϊκή Επιτροπή, στον λογαριασμό «Ίδιοι πόροι της Ευρωπαϊκής Ένωσης», κατ’ αποκοπήν ποσό 1 500 000 ευρώ.
            
         
               3)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 226 της 30.7.2011.